Maili Metssalu

Maili Metssalu (sündinud 17. juulil 1988 Raplas) on eesti laulja, näitleja ja produtsent.

Haridus
Aastatel 1995–2007 õppis Rapla Vesiroosi gümnaasiumis; 2011. aastal lõpetas Tartu Ülikooli Viljandi kultuuriakadeemia näitleja erialal (kursusejuhendaja Kalju Komissarov) ja asus tööle Von Krahli teatris. 

Aastatel 1995–2007 õppis Rapla Muusikakoolis viiulit ja tšellot ning 2012–2014 pärimusmuusikat Eesti Muusika- ja Teatriakadeemias.  

Töötanud Eesti Muusika- ja Teatriakadeemia õppejõuna. 

2015. aastast kuulub Eesti Lavastajate ja Dramaturgide Liitu ja 2012. aastast Eesti Näitlejate Liitu.

Looming
Maili Metssalu on laulja ja viiuldaja pärimustöötlusansamblis Rüüt.

Rändteatri Vaba Vanker juht.

2014. aastal pani ta aluse Rapla Kultuuriklubi BAAS tekkele ja on kultuurifestivali SÄRIN peakorraldaja.

2022. ilmus tema debüütalbum autoriloominguga "Kahe une vahel".

Tunnustus
 2016 Raplamaa aasta tegu
 2020 stipendium "Ela ja sära"

Isiklikku
Tema vanemad on Ulvi ja Jaan Metssalu, vend Jüri Metssalu ja õde Marju Nurme.

Viited

Eesti näitlejad
Eesti lauljad
Eesti kultuurikorraldajad
Sündinud 1988